text: [{"text_idx": "#000000", "text": "Rams Disc Golf er ein felagsskapur fyri disc golf a\u0301huga\u00f0i. Endama\u0301li\u00f0 er at standa saman um hendan i\u0301tro\u0301ttin, solei\u00f0is at hann f\u00e6r fo\u0301tfesti i\u0301 F\u00f8royum."}, {"text_idx": "#000001", "text": "Rams Disc Golf er ein felagsskapur fyri disc golf a\u0301huga\u00f0i, sum saman stand um hendan ny\u0301ggja i\u0301tro\u0301tt i\u0301 F\u00f8royum. Felagssapurin hevur eisini til endama\u0301ls at mi\u00f0la um i\u0301tro\u0301ttin og fa\u0301a hann skipa\u00f0an i\u0301 F\u00f8royum. Hetta gera okur vi\u00f0 at fyriskipa ymisk tilt\u00f8k, hv\u00f8rs endama\u0301l er at fa\u0301a fleiri at sp\u00e6la disc golf."}, {"text_idx": "#000002", "text": "Okur halda til i\u0301 Va\u0301gi, i\u0301 na\u0301tturuvakra umhv\u00f8rvinum kring i\u0301tro\u0301ttar\u00f8ki\u00f0 vesturi a\u0301 Ei\u00f0inum. Ta\u00f0 at i\u0301tro\u0301tturin hevur so sto\u0301rt tilkny\u0301ti til na\u0301ttu\u0301runa ger, at okur vi\u0301sa st\u00f8rstu vir\u00f0ing fyri na\u0301ttu\u0301rini. \"Okur lata hana aftur, sole\u00f0is okur komu til hana - ella betur.\""}, {"text_idx": "#000003", "text": "Hetta merkir, at okur gera sum minst inntriv i\u0301 na\u0301ttu\u0301runa, sum gj\u00f8rligt, ta\u0301 okur sp\u00e6la. Um okur koma fram a\u0301 burturkast, so taka okur hetta vi\u00f0 okum og burturbeina ta\u00f0 a\u0301 skynsaman ha\u0301tt."}, {"text_idx": "#000004", "text": "Navni\u00f0 a\u0301 felagnum er enskt og vali\u00f0 er tilvita. To\u0301, so liggur navni\u00f0 t\u00e6tt uppat F\u00f8royum og ta\u00f0 serstaka i\u0301 F\u00f8royum. Rams er enska or\u00f0i\u00f0 fyri ve\u00f0rar, og ve\u00f0rar og sey\u00f0ur i\u0301 heila tiki\u00f0 gongur i\u0301 f\u00f8roysku na\u0301ttu\u0301runi, eins og disc golf sp\u00e6larar. Na\u0301ttu\u0301ran er okkara heimav\u00f8llur. Gamani\u0301 er f\u00f8royska na\u0301ttu\u0301ran serst\u00f8k og ve\u00f0ri\u00f0 er ikki alti\u0301\u00f0 okra vi\u00f0sp\u00e6lari. Men hetta heldur okum ikki aftur - tv\u00f8rturi\u0301mo\u0301ti."}, {"text_idx": "#000005", "text": "\u200bBu\u0301merki\u00f0 er eitt ve\u00f0rah\u00f8vd i\u0301 okra litum pink, hvi\u0301tt og svart. Bu\u0301merki\u00f0 kann bru\u0301kast til serlig endama\u0301l vi\u00f0 samtykki\u00f0 fra\u0301 felagsskapinum."}, {"text_idx": "#000006", "text": "Disc golf ver\u00f0ur sp\u00e6lt eins og traditionelt golf, sum okur kenna. I\u0301 disc golf ver\u00f0a diskar kasta\u00f0ir eftir kurvum. Endama\u0301li\u00f0 er at raka kurvurnar vi\u00f0 f\u00e6gst k\u00f8stum. Sp\u00e6larin vi\u00f0 samanlagt f\u00e6gst k\u00f8stum a\u0301 \u00f8llum v\u00f8llunum vinnur. Ein v\u00f8llur er li\u00f0ugt sp\u00e6ldur, ta\u0301 diskurin kemur at liggja i\u0301 kurvuni."}, {"text_idx": "#000007", "text": "Ta\u00f0 er sera umra\u0301\u00f0andi fyri okum, at na\u0301ttu\u0301ran ver\u00f0ur ska\u0301na og at i\u0301tro\u0301tturin ger minst inntriv i\u0301 hana. Tummilfingurregulin er, at okur lata na\u0301ttu\u0301runa solei\u00f0is sum okur komu til hana. Skuldi ta\u00f0 veri\u00f0, at burturkast liggur i\u0301 na\u0301ttu\u0301runi, so taka okur ta\u00f0 vi\u00f0 okum og burturbeina ta\u00f0 a\u0301 ein skynsaman ha\u0301tt."}, {"text_idx": "#000008", "text": "Ansa\u00f0 eftir ta\u0301 kasta ver\u00f0ur. Um fo\u0301lk eru i\u0301 na\u0301nd, so lat tey fer\u00f0ast avsta\u00f0 ella bo\u00f0a teimum fra\u0301, a\u0301\u00f0renn kasta ver\u00f0ur. Ta\u0301 sp\u00e6lt ver\u00f0ur, so standa \u00f8ll aftanfyri tann, sum kasta skal."}, {"text_idx": "#000009", "text": "Ta\u0301 byrja ver\u00f0ur, ver\u00f0ur avra\u0301tt hv\u00f8r byrjar. Ta\u0301 \u00f8ll hava kasta eina fer, so kastar alti\u0301\u00f0 tann, sum er longst fra\u0301 kurvuni. A\u0301 eftirfylgjandi vallum byrjar tann, sum hevur f\u00e6gst kast samanlagt."}, {"text_idx": "#000010", "text": "Hv\u00f8r v\u00f8llur byrjar vi\u00f0 einum tee-kasti, sum skal fara fram a\u0301 a\u0301settum byrjanarsta\u00f0i a\u0301 v\u00f8llinum."}, {"text_idx": "#000011", "text": "Lie er har diskurin lendur. Set av, hvar diskurin lendur og kasta n\u00e6stu fer aftanfyri merkingina."}, {"text_idx": "#000012", "text": "Eitt fairway-kast skal gerast aftanfyri Lie. Sp\u00e6lari kann renna fram ella standa a\u0301javnt Lie, ta\u0301 kasta ver\u00f0ur. Er styttri enn 10 m til kurvuna, skal sp\u00e6larin standa a\u0301javnt Lie."}, {"text_idx": "#000013", "text": "Mandatory merkir, at sp\u00e6lari skal kasta i\u0301 \u00e6tt, sum pi\u0301lur vi\u0301sur. Hettar kundi veri\u00f0 i\u0301 f\u00f8rum har for\u00f0ingar eru a\u0301 v\u00f8llinum. Kastar sp\u00e6larin ikki, sum a\u0301lagt er, so ver\u00f0ur revsing givin. Revsingin er antin, at kastast skal av ny\u0301ggjum ella ver\u00f0ur eitt kast lagt omana\u0301 endaliga u\u0301rsliti."}, {"text_idx": "#000014", "text": "Out-of-bounds merkir, at diskurin er lendur vi\u00f0 si\u0301\u00f0urnar av v\u00f8llinum. Byrja\u00f0 ver\u00f0ur aftur ein metur inni a\u0301 v\u00f8llinum, i\u0301 beinari linju fra\u0301 har diskurin lendi. Sp\u00e6lari ver\u00f0ur revsa\u00f0ur vi\u00f0, at eitt kast ver\u00f0ur lagt omana\u0301 endaliga u\u0301rsliti."}, {"text_idx": "#000015", "text": "V\u00f8llurin er li\u00f0ugt kasta\u00f0ur, ta\u0301 allir sp\u00e6lararnir hava rakt kurvuna og diskurin liggur i\u0301 kurvuni. Vinnarin er tann, sum hevur bru\u0301kt f\u00e6gst k\u00f8st a\u0301 v\u00f8llinum."}, {"text_idx": "#000016", "text": "Ta\u0301 sp\u00e6lt ver\u00f0ur, avra\u0301\u00f0a sp\u00e6larar, hvussu sp\u00e6li\u00f0 skal fyriskipast. Veljast kann, at fylgja reglunum a\u0301 v\u00f8llunum ella gera sp\u00e6larar egnar reglur. Ver\u00f0ur vi\u0301kt fra\u0301 vallar reglunum, skula allir sp\u00e6larar ver\u00f0a samdir um hv\u00f8rjar reglur eru galdandi."}, {"text_idx": "#000017", "text": "I\u0301 disc golf ver\u00f0ur sagt, at vinnarin er tann sum hevur ta\u00f0 stuttligast."}]